จอนนี่ แอนโฟเน

จอนนี่ แอนโฟเน่ (เกิด 28 ตุลาคม พ.ศ. 2512) เป็นนักแสดงและพิธีกรชาวไทยเชื้อสายเยอรมันและฟิลิปปินส์ อดีตสมาชิกวงดนตรีแกรนด์เอ็กซ์

 ประวัติ
จอนนี่เกิดเมื่อวันที่ 28 ตุลาคม พ.ศ. 2512 เป็นบุตรชายของเรเน แอนโฟเน เป็นนักดนตรีชาวฟิลิปปินส์ กับละอองทิพย์ ภู่บุญ แอนโฟเน ลูกครึ่งไทย-เยอรมัน บิดาและมารดานับถือศาสนาคริสต์นิกายโรมันคาทอลิก ส่วนตัวนับถือศาสนาพุทธ สำเร็จการศึกษาระดับประถมศึกษาถึงมัธยมศึกษาตอนต้นศึกษาที่ โรงเรียนอัสสัมชัญศรีราชา

เข้าสู่วงการบันเทิงจากการถ่ายแบบ ตั้งแต่อายุ 15 ปี ในช่วงที่ศึกษาอยู่ที่โรงเรียนเซนต์ดอมินิก รุ่นที่ 19 และได้ถ่ายแบบนิตยสารเปรียวเป็นเล่มแรกจากนั้นมีผลงาน ภาพยนตร์โฆษณามากขึ้นต่อมาได้รับการติดต่อจาก นคร เวชสุภาพร มือกีตาร์ นักร้องนำ และหัวหน้าวงแกรนด์เอ็กซ์ที่เห็นผลงานจากโฆษณาห้างสรรพสินค้าเซ็นทรัลและสืบทราบว่าครอบครัวของจอนนี่อาศัยอยู่ในหมู่บ้านเดียวกับนครให้เข้ามาเป็นสมาชิกวง แกรนด์เอ็กซ์ ในอัลบั้มชุด ขวดโหล เมื่อ พ.ศ. 2529 ทำหน้าที่เป็นมือคีย์บอร์ดและร้องประสานนาน 3 ปี จากนั้นเข้าศึกษาต่อที่มหาวิทยาลัยอัสสัมชัญ จึงได้ลาออกจากวงและอีกสาเหตุหนึ่งที่ทำให้จอนนี่ต้องลาออกจากวงคือแฟนเพลงมักบุกไปที่บ้านทำให้ไม่มีเวลาเป็นส่วนตัวพอเรียนถึงชั้นปี 3 จอนนี่ได้เล่นละครโทรทัศน์กับบริษัทกันตนา โดยเล่นละครเรื่องแรกคือ มิติมืด เป็นละครตอนเดียวจบ และมาเล่นละครยาวเรื่องแรกคือ ปีศาจในโลงศพ กำกับการแสดงโดย ฐาปกรณ์ ดิษยนันทน์ และมาเล่นละครเรื่อง ผู้การเรือเร่ คู่กับนิออน อิศรา ซึ่งถือว่าเล่นเป็นพระเอกเต็มตัวเรื่องแรก จากนั้นมีผลงานการแสดงละครและภาพยนตร์เป็นจำนวนมากกว่า 60 เรื่อง

จอนนี่สมรสกับจริยา แอนโฟเน่ มีบุตร 3 คนจอนนี่ แอนโฟเน ได้แก่ จิรายุ (เจมส์), จอมภัค (เจมมี่) และจิรชยา (จีนส์) ตามลำดับ กระทั่งวันพฤหัสบดีที่ 5 พฤษภาคม พ.ศ. 2565 จอนนี่ได้สมัครเป็นสมาชิก พรรคไทยสร้างไทย พร้อมกับประกาศลงสมัคร ส.ส. ใน เขตมีนบุรี ในนามพรรคไทยสร้างไทยโดยมี คุณหญิงสุดารัตน์ เกยุราพันธุ์ ประธานพรรคไทยสร้างไทยมาร่วมเปิดตัวและมอบเสื้อพรรคพร้อมกับมอบหมายให้ จอนนี่ ดูแลนโยบายเศรษฐกิจสร้างสรรค์ด้าน ศิลปะ วัฒนธรรม บันเทิง แบบครบวงจรไทยสร้างไทย เปิดตัว "จอนนี่ แอนโฟเน่" ลง ส.ส. ช่วยงานนโยบายเศรษฐกิจสร้างสรรค์ ก่อนหน้านั้นในวันศุกร์ที่ 8 เมษายน พ.ศ. 2565 จอนนี่ได้ช่วยหาเสียงให้กับ นายสมพร ดำพริก ผู้สมัคร ส.ก. เขตมีนบุรี ของพรรคไทยสร้างไทย ต่อมาในวันอาทิตย์ที่ 24 เมษายน พ.ศ. 2565 จอนนี่ได้ร่วมเวทีปราศรัยหาเสียงของทางพรรคที่ เขตหนองจอก"ศิธา-สุดารัตน์" ควงผู้สมัคร ส.ก. ชงจัดงบฯ กทม.พัฒนาโรงเรียนสอนศาสนาไทยสร้างไทย “สุดารัตน์ - ศิธา” ลุยหนองจอก ชูกองทุนเครดิต ชิงผู้ว่าฯ กทม.

ผลงาน 
 ละครโทรทัศน์ 
 ปี พ.ศ.  เรื่อง  รับบทเป็น  ออกอากาศ 2532  ปีศาจในโลงศพ   ช่อง 5 ลมหายใจไม่เคยแพ้  ช่อง 7 2533  ฑูตมรณะ  ตำรวจ คุณแม่เพื่อนรัก  ผู้หญิงแถวหน้า  2534  แม่เบี้ย (รับเชิญ) กะล้าก้นครัว เอ๋ กำลังใจ  ผู้การเรือเร่ นาวาตรี นาวิน พิทักษ์สมุทร  ช่อง 5 พิษสวาท นายแพทย์เชษฐา วรวงศ์ (หมอเชษฐา / เชษ) 2535  จะไม่มีช่องว่างระหว่างเรา  ศิวัสว์ กุหลาบในเปลวไฟ  2536  เรือใบไม้  ช่อง 7 สีวิกา มนัสวีร์ ณ.แมนสรวง นางฟ้ากับซาตาน กร้าว ศุภกาญจน์  ช่อง 3 คำมั่นสัญญา สาริน 2537  คลื่นชีวิต  สาธิต ก้องเกียรติภูมิ เพลิงรักเพลิงแค้น อัมพุ หนาวน้ำตา  ช่อง 5 2538  เรือนแพ ริน นางอาย ธนาธิป อักขรา (ธิป) / ท่านกงสุลธนาธิป  ช่อง 3 สกาวเดือน ทรงกลด บริรักษ์นรากร ไอ้คุณผี ดร. ดิสพงศ์ สุรวัติ / ดิษพัฒน์ สุรวัฒน์ (รับบทฝาแฝด) 2539  เยี่ยมวิมาน คริส แอนเดอสัน ดาวเรือง จินตวัฒน์ วิโสภา (จิ๋น) แผ่นดินของเรา นเรนทร์ นรารักษ์  ช่อง 5 ฉก.เสือดำ ร้อยเอกกฤช 2540  หัวใจทระนง  อำนาจ ผู้พันโคลัมโบ โกเมซ  ช่อง 7 สายรุ้ง พงศธร / ภาคย์  ช่อง 3 เก็บใจไว้เพื่อรัก ศิลา 2541  เชลย ปีเตอร์ ผีพยาบาท คุณประโยชน์  ช่อง 5 เถ้ากุหลาบ พงษ์ระพี  ช่อง 7 ซอยปรารถนา ๒๕๐๐ เปรมประชา 2542  เริงมายา  วิมานเมขลา พญา อัครรักษ์ราช เจ้าสาวของอานนท์ อานนท์ วิทยาธร  ช่อง 5 เกิดแต่ชาติปางไหน เขตขันธ์  ช่อง 3 ดอกรักบานหลังฝน มาตาฮารี เมียหลวง ดร.อนิรุทธิ์ ศัลวิทย์ 2543  รัตติกาลยอดรัก ดร.จักรกฤษณ์ อิสราลักษณ์ แก้วกลางดง ทรงเผ่า ระเริงไฟ ชาคริต พิชชากร  มนต์มายา ภราดร  ช่อง 7 2544  ขอหยุดหัวใจไว้เพียงเธอ สหฤทธิ์  ช่อง 3 2545  ต้นรักดอกงิ้ว พงษ์ดนัย  ช่อง 5 ยอดรักร้อยล้าน ตราสิน  ช่อง 7 2546  ทับเทวา อิษฎ์ / อนุชา / พงษ์พิษณุ (รับบทฝาแฝด) โบตั๋น จักรกฤษ  ช่อง 3 2547  มนต์รักอสูร เทิด พักทักษ์ติกุล คุณแม่รับฝาก แรมจรัส ตารีบุหงา อัษฎา (ขุนอัฐ)  ช่อง 5 เจ้าบ่าวโค้งสุดท้าย รุจรวี  ช่อง 7 เล็กใหญ่ไม่เกี่ยว ขอเอี่ยวด้วยคน ใหญ่ หน้ากาก ติยะ วรารมย์ กำกับรัก กำกับหัวใจ จอมพล  ไอทีวี 2548  ตุ๊กตาโรงงาน พลวัต  ช่อง 3 แม่คุณ...ทูนหัว ภูริช  ช่อง 7 2549  เงินปากผี เลี้ยง  ไอทีวี 2554  ตะวันเดือด พ่อเลี้ยงจรัญ  ช่อง 3 2556  สาปพระเพ็ง กษัตริย์นรสิงห์สีหบดี / นรสิงห์ 2557  ภพรัก ผบ.สงคราม บุษประเวศ ดาวเคียงเดือน ม.ร.ว.จันทร ทัศนัย 2558  หัวใจปฐพี เดวิด เชอร์ล็อก (เอเดน) 2559  ดาวหลงฟ้า ภูผาสีเงิน พระเจ้าอิสราธิบดี 2560  อาคม ฮันเตอร์ (อาจารย์ของทรงกลด/คิม) 2563  ฟากฟ้าคีรีดาว ศิขริน

 พิธีกร
 มีฟ้ามีดาว ช่อง 7
 ร้อยเรื่องเครื่องประดับ ช่อง 3
 เกมละครปริศนา ช่อง 7
 บุพเพอาละวาด ช่อง 7 
 บัดดี้เกม  ช่อง 3
 168 ชั่วโมง ช่อง 3
 นาทีฉุกเฉิน  ช่อง 5
 The Eyes มองตาก็รู้ใคร ช่อง 3
 ตาอรหัน ช่อง 7 เอชดี

 ภาพยนตร์ 
 ความรักของคุณฉุย (2532)
 เปลวไฟในตะวัน (2534)
 เสียดาย (2537)
 ศยามล (2538)
 ฟ้า (2541)
 สุริโยไท (2544)

 มิวสิกวีดีโอ 
 เพลง โอ๊ย..โอ๊ย ของ ดนุพล แก้วกาญจน์ คู่กับ วสุ แสงสิงแก้ว
 เพลง สองเวลา ของ ศรัณย่า ส่งเสริมสวัสดิ์
 เพลง น้อยไปอีกหรือ ของ ศรัณย่า ส่งเสริมสวัสดิ์
 เพลง อีกนิดนึง ของ ศรัณย่า ส่งเสริมสวัสดิ์ คู่กับ นาตาชา สัจจกุล
 เพลง เค้วงคว้าง ของ ศรัณย่า ส่งเสริมสวัสดิ์
 เพลง ท้อทำไม ของ แฮมเมอร์
 เพลง แฟนเก่า ของ ธรรพ์ณธร ปาลกะวงศ์ ณ อยุธยา
 เพลง คนดี คนโง่ ของ ธรรพ์ณธร ปาลกะวงศ์ ณ อยุธยา
 เพลง จากเพื่อจำ...ทำเพื่อฉัน ของ ธรรพ์ณธร ปาลกะวงศ์ ณ อยุธยา

 โฆษณา 
 ยาสีฟันใกล้ชิด 
 คอฟฟีเมต

 รางวัล 
 รางวัลตุ๊กตาทอง พ.ศ. 2537 สาขาผู้แสดงนำชายยอดเยี่ยม จาก ภาพยนตร์เรื่อง เสียดาย
 รางวัลตุ๊กตาทอง พ.ศ. 2541 สาขารางวัลพิเศษศิลปินต่อต้านยาเสพติด
 เข้าชิงรางวัลคมชัดลึก อวอร์ด ครั้งที่ 9 สาขานักแสดงสมทบชายยอดเยี่ยม จากละครเรื่อง ตะวันเดือด

 อ้างอิง 



หมวดหมู่:ชาวไทยเชื้อสายฟิลิปปินส์
หมวดหมู่:ชาวไทยเชื้อสายเยอรมัน
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:พรรคไทยสร้างไทย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากมหาวิทยาลัยอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ